CELEX: 32021R1116
Language: el
Date: 2021-06-28 00:00:00
Title: Κανονισμός (ΕΕ) 2021/1116 του Συμβουλίου της 28ης Ιουνίου 2021 σχετικά με την κατανομή των αλιευτικών δυνατοτήτων που προβλέπονται στο πρωτόκολλο για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας (2021-2026)

8.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 242/1
               
            
         ΚΑΝΟΝΙΣΜΟΣ (ΕΕ) 2021/1116 ΤΟΥ ΣΥΜΒΟΥΛΙΟΥ
         της 28ης Ιουνίου 2021
         σχετικά με την κατανομή των αλιευτικών δυνατοτήτων που προβλέπονται στο πρωτόκολλο για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας (2021-2026)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία αλιευτικής σύμπραξης μεταξύ της Δημοκρατίας της Γκαμπόν και της Ευρωπαϊκής Κοινότητας (1) (εφεξής «συμφωνία»), η οποία εγκρίθηκε δυνάμει του κανονισμού (ΕΚ) αριθ. 450/2007 του Συμβουλίου (2), τέθηκε σε ισχύ στις 11 Ιουνίου 2007. Το πρωτόκολλο με το οποίο καθορίζονται οι αλιευτικές δυνατότητες και η χρηματική αντιπαροχή που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκαμπόν (3), που υπογράφηκε στις 24 Ιουλίου 2013 (εφεξής «πρωτόκολλο του 2013»), έληξε στις 23 Ιουλίου 2016.
                  
               
                     (2)
                  
                  
                     Η Επιτροπή διαπραγματεύθηκε, εξ ονόματος της Ένωσης, νέο πρωτόκολλο για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας (2021-2026) (εφεξής «πρωτόκολλο») για διάρκεια πέντε ετών.
                  
               
                     (3)
                  
                  
                     Αποτέλεσμα των διαπραγματεύσεων αυτών ήταν η μονογράφηση του πρωτοκόλλου στις 10 Φεβρουαρίου 2021.
                  
               
                     (4)
                  
                  
                     Στις 28 Ιουνίου 2021, το Συμβούλιο εξέδωσε την απόφαση (ΕΕ) 2021/1117 (4) σχετικά με την υπογραφή και την προσωρινή εφαρμογή του πρωτοκόλλου, με την επιφύλαξη της σύναψής του σε μεταγενέστερη ημερομηνία.
                  
               
                     (5)
                  
                  
                     Οι αλιευτικές δυνατότητες που προβλέπονται από το πρωτόκολλο θα πρέπει να κατανέμονται μεταξύ των κρατών μελών για όλη την περίοδο εφαρμογής του πρωτοκόλλου.
                  
               
                     (6)
                  
                  
                     Ο παρών κανονισμός θα πρέπει να τεθεί σε ισχύ το συντομότερο δυνατόν, δεδομένης της οικονομικής σημασίας των αλιευτικών δραστηριοτήτων της Ένωσης στην αλιευτική ζώνη της Γκαμπόν και της ανάγκης να μειωθεί όσο το δυνατόν περισσότερο η διάρκεια διακοπής των εν λόγω δραστηριοτήτων.
                  
               
                     (7)
                  
                  
                     Το πρωτόκολλο πρέπει να εφαρμοστεί σε προσωρινή βάση από την ημερομηνία της υπογραφής του, ώστε να καταστεί εκ νέου δυνατή από τα σκάφη της Ένωσης η άσκηση αλιευτικών δραστηριοτήτων στην αλιευτική ζώνη της Γκαμπόν. Ως εκ τούτου, ο παρών κανονισμός θα πρέπει να εφαρμοστεί από την ίδια ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι αλιευτικές δυνατότητες που έχουν καθοριστεί βάσει του πρωτοκόλλου για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας (2021-2026) (εφεξής «πρωτόκολλο») κατανέμονται μεταξύ των κρατών μελών ως εξής:
            
                        α)
                     
                     
                        θυνναλιευτικά γρι-γρι:
                        
                                    Ισπανία:
                                 
                                 
                                    15 σκάφη,
                                 
                              
                                    Γαλλία:
                                 
                                 
                                    12 σκάφη·
                                 
                              
                  
                        β)
                     
                     
                        θυνναλιευτικά με καλάμι:
                        
                                    Ισπανία:
                                 
                                 
                                    5 σκάφη,
                                 
                              
                                    Γαλλία:
                                 
                                 
                                    1 σκάφος·
                                 
                              
                  
                        γ)
                     
                     
                        μηχανότρατες:
                        
                                    Ισπανία:
                                 
                                 
                                    4 σκάφη.
                                 
                              
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την ημερομηνία υπογραφής του πρωτοκόλλου.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Λουξεμβούργο, 28 Ιουνίου 2021.
            
               
                  Για το Συμβούλιο
               
               
                  Η Πρόεδρος
               
               M. do C. ANTUNES
            
         
         
            (1)  ΕΕ L 109 της 26.4.2007, σ. 3.
         
            (2)  Κανονισμός (ΕΚ) αριθ. 450/2007 του Συμβουλίου, της 16ης Απριλίου 2007, σχετικά με τη σύναψη της συμφωνίας αλιευτικής σύμπραξης μεταξύ της Δημοκρατίας της Γκαμπόν και της Ευρωπαϊκής Κοινότητας (ΕΕ L 109 της 26.4.2007, σ. 1).
         
            (3)  ΕΕ L 250 της 20.9.2013, σ. 2.
         
            (4)  Απόφαση (ΕΕ) 2021/1117 του Συμβουλίου, της 28ης Ιουνίου 2021, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου για την εφαρμογή της συμφωνίας σύμπραξης στον τομέα της αλιείας μεταξύ της Δημοκρατίας της Γκαμπόν και της Ευρωπαϊκής Κοινότητας (2021-2026) (βλέπε σελίδα 3 της παρούσας Επίσημης Εφημερίδας).